Document ID: 32009D0549

KOMISJONI OTSUS,
13. juuli 2009,
Euroopa finantsaruandluse nõuanderühma järelevalvenõukogu avaliku poliitika valdkonna liikme kandidaadi esitamise kohta
(2009/549/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
ning arvestades järgmist:
(1)
Euroopa Parlamendi ja nõukogu 19. juuli 2002. aasta määruse (EÜ) nr 1606/2002 (rahvusvaheliste raamatupidamisstandardite kohaldamise kohta) (1) kohaselt peaks komisjonile rahvusvaheliste raamatupidamisstandardite hindamisel toetust ja erialast nõu andma raamatupidamise tehniline komitee. Raamatupidamise tehnilise komitee rolli täidab Euroopa finantsaruandluse nõuanderühm (EFRAG).
(2)
EFRAG asutasid 2001. aastal Euroopa organisatsioonid, mis esindavad finantsaruandluse valdkonnas tegutsevaid emitente, investoreid ja raamatupidamisvaldkonna spetsialiste.
(3)
Pärast EFRAG juhtimisstruktuuri reformimist kuulub EFRAG järelevalvenõukogusse neli avaliku poliitika valdkonna liiget, kes on selleks eraldi välja valitud, lähtuvalt nende kogemustest avaliku poliitika kujundamisel kas liikmesriigi või Euroopa tasandil. Vastavalt alates 11. juunist 2009 kehtiva EFRAG põhikirja 1. liite punktile 3.2 esitab kõnealuste avaliku poliitika valdkonna liikmete kandidaadid komisjon. EFRAG järelevalvenõukogu liikmed nimetab ametisse EFRAG üldkogu.
(4)
Pärast avaliku konkursikutse (2) avaldamist on komisjon valinud välja ühe kandidaadi, kelle ta esitab EFRAG järelevalvenõukogu avaliku poliitika valdkonna liikmeks,
ON TEINUD JÄRGMISE OTSUSE:
Ainus artikkel
Komisjon esitab Hr Pedro SOLBES'i kandidatuuri EFRAG järelevalvenõukogu avaliku poliitika valdkonna liikme kohale.
Brüssel, 13. juuli 2009

Labels: 10
12
4
15